Diari Oficial de la Generalitat Valenciana


Sumari del DOGV 7677, del 14-12-2015 (2015/9999)

RESOLUCIÓ de 3 de desembre de 2015, de la vicepresidenta del Consell i consellera d'Igualtat i Polítiques Inclusives, per la qual s'incrementen els crèdits que han de finançar les ajudes convocades mitjançant l'Ordre 42/2014, de 30 de desembre, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2015 (línia T2190).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9999


Data del document
:   03-12-2015

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 de desembre de 2015, de la vicepresidenta del Consell i consellera d'Igualtat i Polítiques Inclusives, per la qual s'incrementen els crèdits que han de finançar les ajudes convocades mitjançant l'Ordre 42/2014, de 30 de desembre, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2015 (línia T2190). [2015/9999]  
L'Ordre 42/2014, de 30 de desembre, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat (DOCV 7440, 12.01.2015), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i va quedar condicionat el finançament d'aquestes ajudes a l'aprovació dels crèdits corresponents.  
Una vegada aprovada i publicada la Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, 30.12.2014), en l'aplicació del que estableix la disposició addicional tercera de l'ordre esmentada de convocatòria, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, mitjançant la Resolució de 24 de març de 2015 (DOCV 7496, 31.03.2015), de la Conselleria de Benestar Social, es va procedir a fer públics els crèdits i les línies de subvenció destinats al finançament de les ajudes regulades i convocades per l'Ordre 42/2014, de 30 de desembre, de la Conselleria de Benestar Social.  
  
En aquests moments hi ha disponibilitat pressupostària en la línia T2190, «Serveis socials especialitzats per a persones amb malaltia mental», que permet incrementar el finançament de l'ordre esmentada.  
D'acord amb això, i fent ús de les facultats que em confereixen l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret legislatiu de 26 de juny de 1991, i el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOCV 7620, 22.09.2015), resolc:  
  
  
Primer  
Incrementar la quantia dels crèdits destinats a finançar les ajudes regulades i convocades per l'Ordre 42/2014, de 30 de desembre, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental i per a la promoció de l'accessibilitat (DOCV 7440, 12.01.2015), i es fa pública la seua convocatòria per a l'any 2015, i fer públics el crèdit pressupostari resultant i la línia de subvenció que s'assenyala a continuació, amb càrrec al programa pressupostari 313.40, Integració social de persones amb discapacitat.  
  
  
Denominació: Serveis socials especialitzats per a persones amb malaltia mental.  
Línia de subvenció: T2190.  
Consignació pressupostària inicial: 7.494.898,56 ?.  
Consignació pressupostària actual: augment de 13.870,00 ?, de manera que es passa de 7.494.898,56 - a 7.508.768,56 ?.  
Procedència i quantia dels fons:  
Propis no condicionats: 5.641.588,56 ?.  
Propis condicionats: 750.000,00 ?.  
Externa: taxa per la prestació de serveis d'atenció social: 367.180,00 euros  
Transferència de l'IMSERSO: 750.000, euros.  
  
Segon  
Publicar aquesta resolució en el Diari Oficial de la Comunitat Valenciana.  
  
València, 3 de desembre 2015.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.